เทศมณฑลของประเทศโครเอเชีย

เทศมณฑล หรือ ฌูปานิยา () เป็นหน่วยการบริหารระดับบนสุดของโครเอเชียThe Constitution of the Republic of Croatia (consolidated text) - Croatian Parliament .Retrieved 5 October 2016. เทศมณฑลในประเทศโครเอเชียได้รับการรื้อฟื้นขึ้นมาใน ค.ศ. 1992 โดยประเทศโครเอเชียแบ่งออกเป็น 20 เทศมณฑล และกรุงซาเกร็บซึ่งมีฐานะเป็นทั้งเทศมณฑลและนคร (ซึ่งเป็นเอกเทศจากเทศมณฑลซาเกร็บที่มีพื้นที่ล้อมรอบกรุงซาเกร็บ) เทศมณฑลในประเทศโครเอเชียแบ่งย่อยลงไปอีกเป็นนครและเทศบาล ณ ค.ศ. 2015 ประเทศโครเอเชียมี 128 นครและ 428 เทศบาล

 สภาเทศมณฑล 
สภาเทศมณฑล () เป็นสภาผู้แทนและปรึกษาหารือของเทศมณฑลนั้น โดยสมาชิกสภาเทศมณฑลจะมาจากการเลือกตั้งเมื่อครบวาระ 4 ปี ผู้นำในเชิงบริหารของสภาเทศมณฑลจะเรียกว่านายกเทศมณฑลหรือ ฌูปัน () ยกเว้นนครซาเกร็บที่ซึ่งนายกเทศมนตรีจะมีฐานะเทียบเท่ากับนายกเทศมณฑล นายกเทศมณฑลและนายกเทศมนตรีนครซาเกร็บจะมีรองนายกจำนวนสองคน และทั้งสามตำแหน่งในแต่ละเทศมณฑลจะมาจากการเลือกตั้งเมื่อครบวาระ 4 ปีเช่นกัน ในกรณีที่ไม่มีผู้ได้รับคะแนนเสียงข้างมากเด็ดขาดจะจัดให้มีการเลือกตั้งรอบที่สอง นายกเทศมณฑลและรองนายกเทศมณฑลสามารถถูกถอดถอนได้ผ่านการลงประชามติ ภายในสภาเทศมณฑลจะมีส่วนงานที่จัดตั้งขึ้นเพื่อดำเนินการภายในอำนาจของเทศมณฑลนั้น โดยหัวหน้าส่วนงานจะได้รับการแต่งตั้งโดยนายกเทศมณฑลซึ่งจะคัดเลือกจากประชาชนที่เสนอตัวเข้ามา

นอกจากนี้ ในแต่ละเทศมณฑลจะมีสำนักงานบริหารของรัฐบาล () ซึ่งเป็นตัวแทนของรัฐบาลโครเอเชียดำเนินงานภายในอำนาจหน้าที่ของรัฐบาล โดยหัวหน้าสำนักงาน () จะได้รับการแต่งตั้งจากรัฐบาลโครเอเชียโดยตรง ไม่ได้เป็นส่วนหนึ่งของสภาเทศมณฑลและไม่ได้อยู่ภายใต้อำนาจของนายกเทศมณฑล อย่างไรก็ตาม สำหรับนครซาเกร็บ นายกเทศมนตรีจะมีฐานะเป็นหัวหน้าสำนักงานบริหารของรัฐบาลอีกตำแหน่งหนึ่งด้วย

 งบประมาณและอำนาจหน้าที่ 
เทศมณฑลจะได้รับงบประมาณจากรัฐบาลและมีรายได้เพิ่มเติมจากธุรกิจของเทศมณฑล ภาษีเทศมณฑล และค่าธรรมเนียม ภาษีเทศมณฑลนั้นรวมไปถึงภาษีมรดก ภาษีรางวัล ภาษีรถยนต์ ภาษีเรือ และภาษีเครื่องเล่นเกมอาร์เคด

เทศมณฑลมีหน้าที่ให้บริการประชาชนโดยทั่วไป การศึกษาขั้นพื้นฐาน การบริการสาธารณสุข สวัสดิการสังคม ข้อกำหนดเกี่ยวกับเกษตรกรรม การป่าไม้ การล่าสัตว์ การประมง การทำเหมืองแร่ อุตสาหกรรม และการก่อสร้าง การบริการสำหรับเศรษฐกิจภายในเทศมณฑล ระบบโครงข่ายถนน และการออกใบอนุญาตก่อสร้างอาคารในพื้นที่นอกเหนือเขตเมืองใหญ่ ในขณะเดียวกัน รัฐบาลกลางและสภาท้องถิ่นระดับย่อยก็สามารถให้บริการในลักษณะเดียวกันได้ตามกฎหมาย

สมาคมเทศมณฑลแห่งประเทศโครเอเชีย () จัดตั้งขึ้นใน ค.ศ. 2003 เพื่อเป็นโครงข่ายสำหรับการประสานงานระหว่างเทศมณฑล

 ประวัติศาสตร์ 
ราชอาณาจักรโครเอเชียแบ่งออกเป็นเทศมณฑลเป็นครั้งแรกในสมัยราชวงศ์เตอร์ปิมีรอวิชในสมัยกลาง ในสมัยนั้นมีจำนวน 14 เทศมณฑลได้แก่:

 ลีฟนอ (ครอบคลุมที่ราบลิวัญสกอป็อลเย)
 เซตินา (อยู่แถบแม่น้ำเซตินา มีศูนย์กลางอยู่ที่สตอลัตส์)
 อิม็อตสกี (ทางทิศใต้ของเทศมณฑลลีฟนอและเทือกเขาบิออกอวอ)
 ปลิวา (แถบลุ่มแม่น้ำปลิวาและแม่น้ำเวอร์บาส)
 เปเซ็นตา (ระหว่างแม่น้ำอูนากับแม่น้ำซานา)
 ปรีมอริเยหรือกลิส (ชายฝั่งทะเลเอเดรียติกระหว่างชิเบนีกกับออมีช มีศูนย์กลางอยู่ที่ป้อมกลิส)
 บริบีร์ (ทางทิศตะวันตกของเทศมณฑลปรีมอริเย)
 นอนา (โดยรอบเมืองนีนและซาดาร์)
 กนีน (มีศูนย์กลางอยู่ที่ป้อมกนีน)
 ซิดรากา (อยู่ระหว่างเทศมณฑลบริบีร์กับเมืองซาดาร์)
 นินาหรือลูกา (อยู่ระหว่างเทศมณฑลกนีน นอนา ซิดรากา และบริบีร์)
 กาตส์กา
 เกอร์บาวา
 ลีกา

เทศมณฑลเกอร์บาวา ลีกา และกาตส์กามีผู้ปกครองหนึ่งคนที่เรียกว่า บาน โดยเทศมณฑลสามเทศมณฑลดังกล่าวอยู่ในบริเวณเทศมณฑลลีกา-เซ็ญในปัจจุบัน ในช่วงเวลาเดียวกัน เทศมณฑลในพื้นที่พันโนเนียตอนล่างทางทิศเหนือของเทือกเขากว็อซด์ไม่ได้รับการบันทึกในประวัติศาสตร์มากนัก สันนิษฐานว่าเทศมณฑลในพื้นที่พันโนเนียตอนล่างอาจจะอยู่ภายใต้การปกครองของกษัตริย์โครเอเชียโดยตรง ซึ่งแตกต่างจากเทศมณฑลในพื้นที่ทางใต้ที่มีขุนนางปกครอง

จำนวน ขอบเขต และอำนาจของเทศมณฑลเปลี่ยนแปลงอย่างมากในช่วงเวลาหลายศตวรรษ ซึ่งสะท้อนการเปลี่ยนแปลงที่สำคัญในประวัติศาสตร์โดยรวมได้แก่การเปลี่ยนแปลงอำนาจของกษัตริย์และขุนนาง การช่วงชิงดินแดนระหว่างจักรวรรดิออตโตมันกับโครเอเชีย และการเปลี่ยนแปลงทางสังคมและการเมืองการปกครองอื่น ๆ ในช่วงศตวรรษที่ 13 และ 14 ขุนนางโครเอเชียเรืองอำนาจ เทศมณฑลที่กษัตริย์กำหนดไว้จึงถูกลดความสำคัญลงเหลือเพียงแค่ในทางกฎหมาย ในขณะที่อำนาจทางทหารและการคลังตกอยู่ที่ขุนนาง นอกจากนี้ยังมีการบริหารราชการแบบอื่นที่ทับซ้อนกับเทศมณฑลในช่วงเวลานี้เช่นคริสตจักรโรมันคาทอลิก เสรีราชนคร (Free royal city) และนครต่าง ๆ ในแดลเมเชีย ต่อมาใน ค.ศ. 1527 หลังจากที่โครเอเชียกลายเป็นดินแดนหนึ่งของราชาธิปไตยฮาพส์บวร์ค เทศมณฑลก็ยิ่งลดความสำคัญลงไปอีกก่อนที่จะได้รับการฟื้นฟูขึ้นมาอีกครั้งอย่างช้า ๆ หลังจาก ค.ศ. 1760

ในศตวรรษที่ 19 การปฏิวัติในจักรวรรดิออสเตรีย ค.ศ. 1848 ได้ก่อให้เกิดการเปลี่ยนแปลงทางการเมืองครั้งสำคัญ โดยมีการจัดตั้งรัฐบาลพลเรือนขึ้นภายในราชอาณาจักรโครเอเชีย-สลาโวเนียซึ่งเป็นส่วนหนึ่งของจักรวรรดิออสเตรีย-ฮังการี ซึ่งราชอาณาจักรโครเอเชีย-สลาโวเนียได้ขยายอาณาเขตครอบคลุมพื้นที่แนวหน้าโครเอเชียและพื้นที่แนวหน้าสลาโวเนียใน ค.ศ. 1881 ในช่วงครึ่งหลังของศตวรรษที่ 19 นั้นเองเทศมณฑลในโครเอเชียก็ผ่านการจัดระเบียบใหม่หลายครั้งตามสถานะของราชอาณาจักรโครเอเชีย-สลาโวเนียในจักรวรรดิออสเตรีย/ออสเตรีย-ฮังการี การเปลี่ยนแปลงครั้งสำคัญที่เกิดขึ้นหลังสุดได้แก่ใน ค.ศ. 1886 โดยมีการจัดตั้งเทศมณฑลขึ้นใหม่ 8 เทศมณฑล ซึ่งยังคงใช้อยู่จนถึง ค.ศ. 1922 เมื่อเทศมณฑลถูกยกเลิก ใน ค.ศ. 1913 มีการปรับปรุงแก้ไขเขตพื้นที่เทศมณฑลเล็กน้อย เทศมณฑลในช่วงนี้จะมีลักษณะเป็นองค์การที่ปกครองตนเองซึ่งต่างจากในสมัยกลาง แต่ละเทศมณฑลจะมีสภาเทศมณฑล () โดยครึ่งหนึ่งของสภาได้แก่ผู้ที่จ่ายภาษีจำนวนมากที่สุด และอีกครึ่งหนึ่งของสภามาจากการเลือกตั้ง นายกเทศมณฑล () จะได้รับการแต่งตั้งโดยกษัตริย์ และเจ้าหน้าที่ของเทศมณฑลจะได้รับการแต่งตั้งโดย บาน ซึ่งเทียบเท่ากับนายกรัฐมนตรีในปัจจุบัน ในแต่ละเทศมณฑลยังมีคณะกรรมการซึ่งประกอบด้วยสมาชิก 6 คนที่ได้รับเลือกโดยสภาเทศมณฑล เทศมณฑลจะแบ่งย่อยลงไปเป็นอำเภอ () ในขณะที่เทศบาล () และนคร () มีลักษณะเป็นองค์กรปกครองส่วนท้องถิ่น

เทศมณฑลเดิมของโครเอเชียถูกยกเลิกใน ค.ศ. 1922 หลังจากที่ราชอาณาจักรแห่งชาวเซิร์บ โครแอต และสโลวีนได้เปลี่ยนมาใช้ระบบแคว้น (oblast) แทน ซึ่งต่อมาได้เปลี่ยนเป็นบานอวินาใน ค.ศ. 1929 หลังสงครามโลกครั้งที่สอง สาธารณรัฐสังคมนิยมโครเอเชีย ซึ่งเป็นส่วนหนึ่งของสหพันธ์สาธารณรัฐสังคมนิยมยูโกสลาเวียแบ่งการปกครองออกเป็นประมาณ 100 เทศบาลซึ่งมีฐานะเป็นทั้งหน่วยการปกครองและองค์กรปกครองส่วนท้องถิ่น

ใน ค.ศ. 1992 ซึ่งเป็นช่วงเดียวกับสงครามประกาศเอกราชโครเอเชีย ได้มีการรื้อฟื้นระบบเทศมณฑลกลับมาอีกครั้ง พื้นที่ประเทศโครเอเชียใน ค.ศ. 1922 ในพื้นที่ทรานส์ไลทาเนียแบ่งออกเป็นแปดเทศมณฑล แต่พื้นที่เดียวกันใน ค.ศ. 1992 แบ่งออกเป็น 14 เทศมณฑล ในขณะที่เทศมณฑลเมจิมูริเยจัดตั้งขึ้นตามดินแดนที่โครเอเชียได้มาหลังจากสนธิสัญญาทรียานงใน ค.ศ. 1920 หลังจากนั้นได้มีการเปลี่ยนแปลงเขตแดนหลายครั้ง ครั้งสำคัญที่เกิดขึ้นล่าสุดมีขึ้นใน ค.ศ. 2006

 รายชื่อเทศมณฑล 
 เทศมณฑลในปัจจุบัน 
+ เทศมณฑลของประเทศโครเอเชียตั้งแต่ ค.ศ. 2006 ชื่อภาษาไทย ชื่อภาษาโครเอเชีย ชื่อภาษาอังกฤษ เมืองหลัก พื้นที่(กม.2) ประชากร (ค.ศ. 2021)จีดีพีต่อประชากร (ค.ศ. 2019) ตราอาร์ม พิกัดภูมิศาสตร์ เทศมณฑลกราปินา-ซากอริเย  Krapina-Zagorje County กราปินา 1,229 120,942 €8,954 40px|alt=Coat of arms of Krapina-Zagorje County  เทศมณฑลการ์ลอวัตส์  Karlovac County การ์ลอวัตส์ 3,626 112,596 €9,510 40px|alt=Coat of arms of Karlovac County  เทศมณฑลกอปรีฟนิตซา-กรีเฌฟต์ซี  Koprivnica-Križevci County กอปรีฟนิตซา 1,748 101,661 €10,110 40px|alt=Coat of arms of Koprivnica-Križevci County  เทศมณฑลชิเบนีก-กนีน  Šibenik-Knin County ชิเบนีก 2,984 96,624 €11,325 40px|alt=Coat of arms of Šibenik-Knin County  เทศมณฑลซาเกร็บ  Zagreb County ซาเกร็บ 3,060 301,206 €10,769 40px|alt=Post-1992 coat of arms of Zagreb County  เทศมณฑลซาดาร์  Zadar County ซาดาร์ 3,646 160,340 €11,544 40px|alt=Coat of arms of Zadar County  เทศมณฑลซีซัก-ม็อสลาวินา  Sisak-Moslavina County ซีซัก 4,468 140,549 €9,706 40px|alt=Coat of arms of Sisak-Moslavina County  เทศมณฑลดูบรอฟนีก-เนเรตวา  Dubrovnik-Neretva County ดูบรอฟนีก 1,781 115,862 €14,673 40px|alt=Coat of arms of Dubrovnik-Neretva County  เทศมณฑลบิเยลอวาร์-บิลอกอรา  Bjelovar-Bilogora County บิเยลอวาร์ 2,640 102,295 €9,132 40px|alt=Coat of arms of Bjelovar-Bilogora County  เทศมณฑลบรอด-ปอซาวินา  Brod-Posavina County สลาวอนสกีบรอด 2,030 130,782 €8,211 40px|alt=Coat of arms of Brod-Posavina County  เทศมณฑลปรีมอริเย-กอร์สกีกอตาร์  Primorje-Gorski Kotar County ริเยกา 3,588 266,503 €15,232 40px|alt=Coat of arms of Primorje-Gorski Kotar County  เทศมณฑลปอเฌกา-สลาโวเนีย  Požega-Slavonia County ปอเฌกา 1,823 64,420 €8,217 40px|alt=Coat of arms of Požega-Slavonia County  เทศมณฑลเมจิมูริเย  Međimurje County ชากอเว็ตส์ 729 105,863 €11,476 40px|alt=Coat of arms of Međimurje County  เทศมณฑลลีกา-เซ็ญ  Lika-Senj County กอสปิช 5,353 42,893 €10,725 40px|alt=Coat of arms of Lika-Senj County  เทศมณฑลวารัฌดีน  Varaždin County วารัฌดีน 1,262 160,264 €12,112 40px|alt=Post-1992 coat of arms of Varaždin County  เทศมณฑลวิรอวิติตซา-ปอดราวินา  Virovitica-Podravina County วิรอวิติตซา 2,024 70,660 €7,869 40px|alt=Coat of arms of Virovitica-Podravina County  เทศมณฑลวูกอวาร์-สริเยม  Vukovar-Srijem County วูกอวาร์ 2,454 144,438 €8,606 40px|alt=Coat of arms of Vukovar-Srijem County  เทศมณฑลสปลิต-แดลเมเชีย  Split-Dalmatia County สปลิต 4,540 425,412 €10,759 40px|alt=Coat of arms of Split-Dalmatia County  เทศมณฑลอิสเตรีย  Istria County ปาซีน 2,813 195,794 €15,960 40px|alt=Coat of arms of Istria County  เทศมณฑลออซิเยก-บาราญา  Osijek-Baranja County ออซิเยก 4,155 259,481 €10,232 40px|alt=Coat of arms of Osijek-Baranja County  นครซาเกร็บ  City of Zagreb ซาเกร็บ 641 769,944 €23,742 40px|alt=Coat of arms of the city of Zagreb 

 เทศมณฑลของราชอาณาจักรโครเอเชีย-สลาโวเนีย 
500px|thumb|centre|เทศมณฑลของราชอาณาจักรโครเอเชีย-สลาโวเนียและที่ตั้งของราชอาณาจักรในจักรวรรดิออสเตรีย-ฮังการี (สีส้มในแผนที่แทรก)|alt=Map of counties of Croatia in 1886
+ เทศมณฑลของราชอาณาจักรโครเอเชีย-สลาโวเนียภายหลังการปฏิรูปใน ค.ศ. 1886 ชื่อภาษาไทย ชื่อภาษาโครเอเชีย ชื่อภาษาอังกฤษ เมืองหลัก พื้นที่(ค.ศ. 1886–1912)(ตร.กม.) ประชากร (ค.ศ. 1910) ตราอาร์ม พิกัดภูมิศาสตร์ เทศมณฑลซาเกร็บ  Zagreb County ซาเกร็บ 7,215 587,378 50px|alt=Pre-1922 coat of arms of Zagreb County  เทศมณฑลสริเยม  Syrmia County วูกอวาร์ 6,848 410,007 40px|alt=Coat of arms of Syrmia County  เทศมณฑลบิเยลอวาร์-กรีเฌฟต์ซี  Bjelovar-Križevci County บิเยลอวาร์ 5,048 331,385 80px|alt=Coat of arms of Bjelovar-Križevci County  เทศมณฑลปอเฌกา  Požega County ปอเฌกา 4,938 263,690 50px|alt=Coat of arms of Požega County  เทศมณฑลมอดรุช-ริเยกา  Modruš-Rijeka County ออกูลิน 4,874 231,354 70px  เทศมณฑลลีกา-เกอร์บาวา  Lika-Krbava County กอสปิช 6,217 203,973 40px|alt=Coat of arms of Lika-Krbava County  เทศมณฑลวารัฌดีน  Varaždin County วารัฌดีน 2,521 305,558 50px|alt=Pre-1922 coat of arms of Varaždin County  เทศมณฑลวิรอวิติตซา  Virovitica County ออซิเยก 4,852 269,199 80px|alt=Coat of arms of Virovitica County 

 หมายเหตุ 

 อ้างอิง 

 แหล่งข้อมูลอื่น 





หมวดหมู่:ภูมิศาสตร์โครเอเชีย